Draga bako,
znam da nisam dugo bila doma.
Ti si u svome divnome domu u Meksiku,
a ja sam u SAD-u,
borim se za našu budućnost.
Vjerojatno zalijevaš ruže,
brineš se o našim breskvama
i paziš da su kornjače nahranjene.
To je ono što mi najviše nedostaje --
druženje sa cvijećem
dok mi ti pričaš priče iz djetinjstva.
Kao što znaš, živimo u New Yorku od 2015.
Ali život se potpuno promijenio posljednjih godinu dana.
Isprva, New York je bio o muzejima
i parkovima
i školi i prijateljima.
Sada služi kao mreža
koja me spaja sa svim ostalim ljudima
koji se organiziraju kako bi spasili planet.
Znaš kako je to počelo za mene?
Zbog tate i njegove mudrosti.
Sve što si ga naučila, on je naučio svijet.
Sve njegove riječi o odgovornosti koju imamo kao ljudi,
da bismo živjeli u ravnoteži s prirodom,
prenesene su na mene.
Primijetila sam univerzalnu nepovezanost s našim planetom
i sjetila se onoga što si mi jednom rekla:
"Ostavi sve bolje nego što si pronašla."
Znam da si pričala o suđu,
ali, naravno, to se može također odnositi i na planet.
Isprva nisam znala što činiti.
Svijet je tako velik
i ima toliko loših navika.
Nisam znala kako bi 15-ogodišnjakinja trebala promijeniti bilo što,
ali morala sam pokušati.
Da ovu filozofiju pretvorim u praksu,
pridružila sam se ekološkom klubu u srednjoj školi.
Međutim, primijetila sam da učenici pričaju o recikliranju
i gledaju filmove o oceanu.
To je bio odnos prema zaštiti okoliša
koji je jako neučinkovit način klimatskog aktivizma.
Onaj koji krivi potrošača za klimatsku krizu
i govori da se temperature podižu
zato što nismo ponijeli u trgovinu vreću za višekratnu uporabu.
Ti si me naučila da briga o Majci Zemlji
znači svaku odluku koju skupa donosimo.
Drago mi je što ti mogu reći, bako,
da sam promijenila mišljenja svima u tom klubu.
Umjesto pričanja o recikliranju,
počeli smo pisati pisma političarima
da zabrane meku plastiku.
A onda se dogodilo neočekivano:
počeli smo štrajkati u školi.
Znam da si to vidjela na vijestima
i možda to više nije tako posebno.
Ali tada je to bila velika stvar, bako.
Zamisli djecu koja ne idu u školu da bi potakli ljude da spase svijet.
[Drukčiji svijet je moguć! Mi smo nezaustavljivi!]
Za prvi globalni štrajk protiv klimatskih promjena,
koji je započela Greta Thunberg,
nagovorila sam 600 učenika da prosvjeduju sa mnom.
Greta Thunberg je tinejdžerica koja je prva počela štrajkati.
Njena odvažnost me nadahnula
te me šokirala spoznaja
da mladi mogu promijeniti javno mišljenje o društvenim problemima.
Pokret je buknuo.
[Zaustavite to!]
Ja sam postala glavna organizatorica
u New Yorku, u SAD-u i u svijetu.
[Što želimo? -Klimatsku pravdu!]
[Kad je želimo? -Sad!]
Počela sam govoriti o pravdi za klimu, autohtonim pravima
i međugeneracijskoj suradnji.
Ali to je bio samo početak.
Najaktivniji tjedan mog života
zauvijek će biti tjedan 20. rujna 2019.
Ja i prijatelji smo skupili 300 000 ljudi na štrajku za klimu u New Yorku.
Da si barem mogla biti tamo.
Šetali smo ulicom Wall Street, tražeći pravdu za klimu.
[Manje ugljena, manje nafte, ostavite ugljik u zemlji!]
Taj isti mjesec, otišla sam na UN-ov klimatski sastanak.
Pričala sam na panelu s Alom Goreom.
Upoznala sam Jayja Insleeja, Naomi Klein, Billa McKibbena
i predsjednicu Ujedinjenih Naroda.
To je bio najbolji tjedan u mom životu
jer su se udružili svi koje znam --
svi profesori, svi učenici...
Čak su se i moje najdraže trgovine zatvorile da bi podržale štrajk.
Da si me pitala zašto sam to sve učinila,
rekla bih samo
"Kako da to propustim?"
Prošla je jedna godina otkad je ovo sve počelo za mene
i ponekad postane iscrpljujuće.
Ako postoji jedna stvar koju si me naučila, to bi bila otpornost.
Sjećam se da si išla u Ciudad de México svaki dan proteklih 30 godina
da bi zaradila novac za obitelj.
Znam da je djed dvadeset godina odlazio svakog dana
da bi zaštitio svetu zemlju od velikih kompanija koje ju žele uzeti.
Godina dana je ništa
u usporedbi s mukama koje je naša obitelj prošla.
Ako naše muke čine svijet boljim mjestom,
učinit će nas boljim ljudima.
Bilo je i nekih nedaća, bako.
Tamo u svijetu
ljudi očekuju od nas mladih da sve znamo,
ili barem to žele.
Oni postavljaju pitanja, a ja odgovaram
kao da znam kako svijet funkcionira.
Oni žele nadu, a mi im je dajemo.
Organizirala sam, pisala, govorila i čitala o klimi i politici
gotovo svaki dan posljednjih godinu dana.
Malo sam zabrinuta
da neću moći učiniti dovoljno, bako.
Za mene, imati 18 godina i pokušavati spasiti svijet
znači biti klimatski aktivist.
Prije, to je možda značilo učiti da postanem liječnica
ili političarka ili istraživačica.
Jedva čekam da odrastem i postanem nešto od toga.
Planet je na mukama
i više nemamo luksuz vremena.
Spašavanje planeta dok si tinejdžer znači biti dobar s riječima,
razumjeti znanost klimatske krize,
donositi jedinstvenu perspektivu da bi se istakli
i zaboraviti gotovo sve ostalo.
Ali ponekad, želim iznova brinuti o drugim stvarima.
Želim pjevati, plesati i baviti se gimnastikom.
Uvjerena sam da ako se svi potrudimo brinuti o Zemlji
u praksi,
u kulturi,
nitko od nas ne bi trebao biti klimatski aktivist na puno radno vrijeme.
Kada poduzeća postanu održiva,
kada energetska mreža bude koristila obnovljivu energiju,
kada nas školski kurikulum nauči
da je briga o Zemlji dio naše ljudskosti,
možda se ponovno budem mogla baviti gimnastikom.
Zar ne misliš tako, bako?
Mi to možemo.
Sve što želim postići ovim radom
je dati ljudima optimističan pogled na svijet.
Ali to je dosta teško.
Postoji pohlepa,
postoji ponos,
postoji novac,
a postoji i materijalizam.
S ljudima jako lako razgovaram,
ali jako mi je teško podučiti ih.
Želim da imaju dovoljno samopouzdanja da daju sve od sebe.
Želim da imaju srca i hrabrosti
da vole svijet,
baš kao što si me ti naučila.
Napisala sam ti pismo da ti se zahvalim.
Hvala ti što si me pozvala da volim svijet
od trenutka kada sam se rodila.
Hvala ti što se svemu smiješ.
Hvala ti što si me naučila
da su nada i optimizam najmoćniji alati koje imamo
za rješavanje svih problema.
Radim ovo zato što si mi pokazala
da su otpornost, ljubav i znanje
dovoljni da naprave razliku.
Želim se vratiti u Meksiko i posjetiti te.
Želim ti pokazati slike svega što sam napravila.
Želim ti pokazati zakon o klimi
koji smo uspjeli provesti.
Želim mirisati cvijeće
i boriti se za klimatsku pravdu pokraj tebe.
Puno te volim.
Volim te.
Tvoja, Xiye.
[Puno te volim, Xiye.]